CELEX: 32017D0829(01)
Language: lt
Date: 1503878400000
Title: 2017 m. rugpjūčio 28 d. Komisijos įgyvendinimo sprendimas dėl vyno sektoriaus produkto specifikacijos pakeitimo paraiškos, numatytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje (Pla I Llevant (SKVN))

29.8.2017   
            
            
               LT
            
            
               Europos Sąjungos oficialusis leidinys
            
            
               C 284/5
            
         KOMISIJOS ĮGYVENDINIMO SPRENDIMAS
   2017 m. rugpjūčio 28 d.
   dėl vyno sektoriaus produkto specifikacijos pakeitimo paraiškos, numatytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje
   
   (Pla I Llevant (SKVN))
   (2017/C 284/07)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
   kadangi:
   
               (1)
            
            
               pagal Reglamento (ES) Nr. 1308/2013 105 straipsnį Ispanija pateikė paraišką iš dalies pakeisti pavadinimo „Pla I Llevant“ specifikaciją;
            
         
               (2)
            
            
               Komisija paraišką išnagrinėjo ir padarė išvadą, kad sąlygų, išdėstytų Reglamento (ES) Nr. 1308/2013 93–96 straipsniuose, 97 straipsnio 1 dalyje ir 100–102 straipsniuose, yra laikomasi;
            
         
               (3)
            
            
               siekiant suteikti galimybę pagal Reglamento (ES) Nr. 1308/2013 98 straipsnį pateikti prieštaravimo pareiškimus, Europos Sąjungos oficialiajame leidinyje reikia paskelbti produkto „Pla I Llevant“ specifikacijos pakeitimo paraišką,
            
         NUSPRENDĖ:
   Vienintelis straipsnis
   Pagal Reglamento (ES) Nr. 1308/2013 105 straipsnį pateikta produkto „Pla I Llevant“ (SKVN) specifikacijos pakeitimo paraiška pateikiama šio spendimo priede.
   Remiantis Reglamento (ES) Nr. 1308/2013 98 straipsniu, šio sprendimo paskelbimas Europos Sąjungos oficialiajame leidinyje suteikia teisę per du mėnesius paprieštarauti šio straipsnio pirmoje pastraipoje nurodyto pavadinimo specifikacijos pakeitimui.
   
      Priimta Briuselyje 2017 m. rugpjūčio 28 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      PRIEDAS
      
         „PLA I LLEVANT“
      
      
         PDO-ES-A1038-AM03
      
      Paraiškos data: 2016 2 11
      PRODUKTO SPECIFIKACIJOS PAKEITIMO PARAIŠKA
      1.   Pakeitimui taikomos taisyklės
      
      Reglamento (ES) Nr. 1308/2013 105 straipsnis – Reikšmingas pakeitimas
      2.   Pakeitimo aprašymas ir priežastys
      
      2.1.   Produkto specifikacijų patikrinimo perleidimas tikrinimo įstaigai
      
      2012 m. vasario mėn. Ispanijos nacionalinei akreditavimo ir sertifikavimo institucijai (ENAC) akreditavus „Pla i Llevant“ SKVN valdančiąją tarybą, šiai kompetentinga institucija suteikė įgaliojimus tikrinti, kaip laikomasi šiam SKVN taikomų produkto specifikacijų.
      Šis pakeitimas susijęs tik su produkto specifikacijos 9 punktu, o ne su bendruoju dokumentu.
      2.2.   Nustatytos vietovės išplėtimas
      
      Šio pakeitimo esmė – nustatytos vietovės išplėtimas, įtraukiant Santanyi savivaldybę.
      Todėl pakeičiamas produkto specifikacijos 4 punktas ir bendrojo dokumento 5 punktas.
      Pakeitimo priežastys:
      
                  —
               
               
                  
                     Santanyi savivaldybė ribojasi su SKVN „Pla i Llevant“ savivaldybėmis, konkrečiai su Campos ir Felanitx.
               
            
                  —
               
               
                  Vyno gamybos tradicijos Santanyi savivaldybėje puoselėjamos jau labai seniai.
               
            
                  —
               
               
                  Savivaldybės aplinkos ir dirvožemio savybės nesiskiria nuo dabartinės geografinės SKVN „Pla i Llevant“ vietovės savybių.
               
            
                  —
               
               
                  Buvo atlikti išankstiniai tyrimai, naudojant Santanyi vynuogynuose išaugintas vynuoges ir taikant SKVN „Pla i Llevant“ gamybos taisykles.
               
            
                  —
               
               
                  Šie tyrimai parodė, kad iš Santanyi vynuogynuose išaugintų vynuogių pagamintas vynas atitinka kokybės reikalavimus (fizinius, cheminius ir organoleptinius), kurie taikomi „Pla i Llevant“ kilmės vietos nuorodai.
               
            Minėtos savivaldybės įtraukimas į SKVN „Pla i Llevant“ gamybos vietovę yra visiškai pagrįstas.
      BENDRASIS DOKUMENTAS
      1.   Įregistruotas pavadinimas
      
      „Pla I Llevant“
      2.   Geografinės nuorodos tipas
      
      SKVN – saugoma kilmės vietos nuoroda
      3.   Vynuogių produktų kategorijos
      
      
               
                  1.
               
               
                  Vynas
               
            
               
                  3.
               
               
                  Likerinis vynas
               
            
               
                  4.
               
               
                  Putojantis vynas
               
            
               
                  8.
               
               
                  Pusiau putojantis vynas
               
            4.   Vyno (-ų) aprašymas
      
      
         Vynas. Baltieji ir rožiniai vynai
      
      Baltieji ir rožiniai vynai yra tyri, skaidrūs ir šviesūs. Jie pasižymi gaiviu vaisiniu aromatu. Burnoje jie gaivūs, įprasto ir vaisinio skonio. Baltieji vynai statinėse įgyja brandinimui statinėje būdingą aromatą. Burnoje vynai yra sodraus, riebaus, struktūriško ir išliekančio skonio.
      Sieros dioksidas: 240 si > 5 g/l gliukozės ir fruktozės.
      Čia nenurodytų analitinių parametrų ribos turi atitikti atitinkamus ES teisės aktus.
      Bendrosios analitinės savybės
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  10,5 
               
            
                  Mažiausias bendras rūgščių kiekis
               
               
                  4,5  miliekvivalentai viename litre
               
            
                  Didžiausias lakiųjų rūgščių kiekis (miliekvivalentais viename litre)
               
               
                  13,3 
               
            
                  Didžiausias bendras sieros dioksido kiekis (miligramais viename litre)
               
               
                  180
               
            
         Vynas. Raudonieji vynai
      
      Raudonieji vynai yra tyri, gaivūs ir skaidrūs, jų spalva gana ryški. Jauni vynai pasižymi šviežių vaisių aromatais, brandintiems vynams būdingas sunokusių vaisių aromatas, kurį sustiprina brandinimas statinėje. Skonis subtilus, malonus, harmoningas, subalansuotas ir aksominis, ilgai išliekantis burnoje.
      Sieros dioksidas: 180 mg/l, jei gliukozės ir fruktozės yra > 5 g/l.
      Čia nenurodytų analitinių parametrų ribos turi atitikti atitinkamus ES teisės aktus.
      Bendrosios analitinės savybės
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  11
               
            
                  Mažiausias bendras rūgščių kiekis
               
               
                  4,5  miliekvivalentai viename litre
               
            
                  Didžiausias lakiųjų rūgščių kiekis (miliekvivalentais viename litre)
               
               
                  13,3 
               
            
                  Didžiausias bendras sieros dioksido kiekis (miligramais viename litre)
               
               
                  140
               
            
         Likerinis vynas
      
      Likeriniai vynai yra šiaudų spalvos, jų meniskas (įgaubtas arba iškilas skysčio paviršius) – nuo žalios iki aukso spalvos. Raudonųjų vynų spalva yra nuo sodriai raudonos iki purpurinės. Jie yra skaidrūs ir ryškios spalvos. Baltieji vynai gali turėti gėlių aromatą ir aromatą, primenantį vaisius sirupe; gali jaustis brandumo natos. Raudonieji vynai pasižymi uogienių, razinų ir riešutų aromatais. Rūgštumo lygis juose yra tinkamas, jie yra subalansuoti ir subtilūs.
      Sieros dioksidas: 175 si > 5 g/l gliukozės ir fruktozės.
      Didžiausias lakiųjų rūgščių kiekis yra 25 miliekvivalentai litre, nes tai vynai, kurių visuminė alkoholio koncentracija, išreikšta tūrio procentais, yra 15 % tūrio ar didesnė. Tai suderinama su leidžiančia nukrypti nuostata pagal Reglamento (EB) Nr. 606/2009 I C priedo 3 punktą.
      Čia nenurodytų analitinių parametrų ribos turi atitikti atitinkamus ES teisės aktus.
      Bendrosios analitinės savybės
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  15
               
            
                  Mažiausias bendras rūgščių kiekis
               
               
                  4,5  miliekvivalentai viename litre
               
            
                  Didžiausias lakiųjų rūgščių kiekis (miliekvivalentais viename litre)
               
               
                  25
               
            
                  Didžiausias bendras sieros dioksido kiekis (miligramais viename litre)
               
               
                  130
               
            
         Putojantys vynai
      
      Jauni putojantys vynai yra beveik bespalviai. Putojančių vynų, kurie buvo brandinami statinėse, spalva yra intensyvesnė. Rožiniai putojantys vynai yra nuo svogūno lukšto iki rausvai purpurinės spalvos.
      Visais atvejais vynas yra šviesus. Burbuliukai maži, susiformuoja lėtai, išlieka ilgai ir sudaro ilgas grandinėles. Aromatas būdingas šių putojančių vynų brandinimui nuosėdų autolize. Burnoje jaučiamas subalansuotas rūgštingumas, nesijaučia aitrumo. Poskonis švarus ir ilgai jaučiamas.
      Čia nenurodytų analitinių parametrų ribos turi atitikti atitinkamus ES teisės aktus.
      Bendrosios analitinės savybės
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  11
               
            
                  Mažiausias bendras rūgščių kiekis
               
               
                  4,5  miliekvivalentai viename litre
               
            
                  Didžiausias lakiųjų rūgščių kiekis (miliekvivalentais viename litre)
               
               
                  13,3 
               
            
                  Didžiausias bendras sieros dioksido kiekis (miligramais viename litre)
               
               
                  160
               
            
         Pusiau putojantys vynai
      
      Balti putojantys vynai yra šiaudų spalvos, jų meniskas (įgaubtas arba iškilas skysčio paviršius) – šviesaus aukso spalvos. Rožinių vynų spalva vidutiniškai sodri, rausvai violetinė.
      Jie yra skaidrūs ir ryškios spalvos. Burbuliukai ir iš jų sudarytos grandinėlės yra mažos. Aromatas vaisinis, jaučiasi antros fermentacijos aromatai. Burnoje vynas gaivus ir vaisinio skonio, poskonis jaučiamas ilgai.
      Čia nenurodytų analitinių parametrų ribos turi atitikti atitinkamus ES teisės aktus.
      Bendrosios analitinės savybės
      
                  Didžiausia bendra alkoholio koncentracija (tūrio %)
               
               
                   
               
            
                  Mažiausia faktinė alkoholio koncentracija (tūrio %)
               
               
                  10
               
            
                  Mažiausias bendras rūgščių kiekis
               
               
                  4,5  miliekvivalentai viename litre
               
            
                  Didžiausias lakiųjų rūgščių kiekis (miliekvivalentais viename litre)
               
               
                  13,3 
               
            
                  Didžiausias bendras sieros dioksido kiekis (miligramais viename litre)
               
               
                  160
               
            5.   Vyno gamybos metodai
      
      a.   Pagrindiniai vynininkystės metodai
      
      Specifinis vynininkystės metodas
      Naudojami vynuogių apdorojimo bei misos ir vyno gaminimo būdai, fermentacijos kontroliavimas ir pati fermentacija turi būti tokie, kad būtų gaunami aukščiausios kokybės produktai. Vyno ar misos gavybai gali būti naudojamos tik mechaninės sistemos, kurios nepažeidžia ar neišstumia kietų kekės dalių. Negalima pašildyti vynuogių ar kaitinti misos ar vynų su išspaudomis, kad būtų pagreitintas dažančios medžiagos ekstrahavimas. Ekstrahuojant misą ar vyną ir atskiriant juos nuo išspaudų turi būti taikomas tinkamas spaudimas, kad išeiga būtų ne didesnė nei 70 litrų vyno kiekvienam 100 kilogramų nuimto derliaus.
      b.   Didžiausia išeiga
      
      11 000 hektolitrų iš hektaro
      77 hektolitrai iš hektaro
      6.   Nustatyta geografinė vietovė
      
      Kilmės vietos nuorodos „Pla i Llevant“ gamybos vietovę sudaro sudaro šios Maljorkos salos savivaldybės: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, PETRA, Porreres, Sant Joan, Sant Llorenc des Cardassar, Santa Margalida, Santanyi, Sineu ir Vilafranca de Bonany, kurias Valdančioji taryba klasifikuoja kaip tinkamas nurodytų vynuogių veislėms auginti.
      7.   Pagrindinės vyninių vynuogių veislės
      
      
                   
               
               
                  PENSAL BLANCA, toliau išvardytų pavadinimų sinonimas: MOLL
               
            
                   
               
               
                  CALLET
               
            
                   
               
               
                  GORGOLLASSA
               
            
                   
               
               
                  GIRO ROS
               
            
                   
               
               
                  FOGONEU
               
            
                   
               
               
                  MANTO NEGRO
               
            8.   Ryšio (ių) su geografine vietove apibūdinimas
      
      
         Vynas
      
      Vynų pobūdį nulemia regiono izoliacija ir geografinė padėtis – sala yra beveik jūros lygyje. Regione vyraujantis „Embat“ vėjas atneša gaivą, drėgmę ir druskingumą. Jis daro įtaką vynuogių augimui, nes uogos dėl genėjimo yra veikiamos druskingo oro. Didelis saulėtumas skatina fenolio junginių sintezę, dėl jo vynai įgauna įvairialypių aromatų ir didelį alkoholio kiekį; raudonųjų vynų spalva būna intensyvi–vidutiniškai intensyvi, o baltieji vynai būna skaidrūs. Kalkinis dirvožemis skatina aromatinių junginių atsiradimą. Dėl visų šių veiksnių „Pla i Llevant“ vynai įgauna savitą charakterį ir rūgštingumą, su jiems būdinga struktūra ir stiprumu.
      
         Putojantys, pusiau putojantys ir likeriniai vynai
      
      SKVN „Pla i Llevant“ putojančių, pusiau putojančių ir likerinių vynų savybės priklauso nuo jiems gaminti naudojamų konkrečių bazinių vynų savybių.
      9.   Kitos esminės sąlygos
      
      Teisinis pagrindas:
      Nustatytas nacionalinės teisės aktuose
      Kitų sąlygų tipas: Papildomos su ženklinimu susijusios nuostatos.
      Sąlygos aprašymas:
      Etiketėje turi būti nurodytas pavadinimas ir SKVN „Pla i Llevant“ logotipas.
      Teisinis pagrindas:
      Nustatytas nacionalinės teisės aktuose
      Kitų sąlygų tipas: Pakavimas nustatytoje geografinėje vietovėje.
      Sąlygos aprašymas
      Išpilstoma turi būti gamybos vietovėje, atsižvelgiant į tai, kad šis procesas svarbus produkto kokybei. Idealias sąlygas lengviau sudaryti tada, kai vynas į butelius išpilstomas įmonėse, įsikūrusiose tame pačiame regione, kaip ir vyno, kuris žymimas nuoroda, rūsiai, ir kurias tų rūsių darbuotojai tiesiogiai kontroliuoja, nes jie turi specializuotos patirties ir išsamių žinių apie konkrečias vynų savybes. Buteliai, kuriuose vynas parduodamas, turi būti su kontrolės įstaigos išduotomis garantinėmis plombomis, etiketėmis arba numeruotomis antrinėmis etiketėmis, kurios turi būti pritvirtinamos vyno gamybos įmonėje. Kontrolės įstaiga turi būti iš anksto informuojama raštu, jei ketinama sandėliuoti vyną iš kitų geografinių regionų. Bus leista sandėliuoti vyną, kuris išpilstytas į mažesnės nei 15 litrų talpos butelius. Butelių etiketės užklijuojamos kilmės vietoje.
      
         Nuoroda į produkto specifikaciją
      
      http://www.caib.es/sites/qualitatagroalimentaria/es/pla_i_llevant-46239/